**СПРАВКА**

за отразяване на постъпилите в Министерството на транспорта, информационните технологии и съобщенията предложения от обществените консултации по *Проекта на Наредба за сервитутите, които възникват в полза на операторите на електронни съобщителни мрежи по Закона за електронните съобщителни мрежи и физическа инфраструктура (по чл. 32, т. 2 от ЗЕСМФИ)*

|  |  |  |  |  |
| --- | --- | --- | --- | --- |
| **№** | **Организация/потребител** | **Бележки и предложения** | **Приети/Неприети** | **Мотиви** |
|  |  |
| **1.** | **Комисия за регулиране на съобщенията** | 1. Наименованието на Проекта на наредба да бъде изменено по следния начин: Наредба за разположението и размерите на сервитутните ивици и специалния режим за упражняване на сервитутни права по Закона за електронните съобщителни мрежи и физическа инфраструктура.**Мотиви:** Наименованието на наредбата като нормативен акт, който се издава за прилагане на отделни разпоредби или подразделения на нормативен акт от по-висока степен (чл. 7, ал. 2 от Закона за нормативните актове (ЗНА) следва да съдържа достатъчно информация за предметния обхват на акта. Предложеното ново наименования на акта е съобразено както с общо определения в чл. 32, т. 2 от ЗЕСМФИ предмет на наредбата, така и с чл. 34, ал. 5, чл. 35, ал. 1 и чл. 36 от закона, които предвиждат допълнителните въпроси, които наредбата следва да урежда - размерите, разположението на сервитутната ивица, специалният режим за упражняване на сервитутните права и техническите изисквания при упражняването на сервитута. | Не се приема. | Няма изискване заглавието на нормативен акт да пресъздава всички отделни елементи на правната делегация или съдържанието на акта. С оглед яснота и краткост е предпочетено обобщено заглавие. |
| 2. Член 1 от Проекта да бъде изменен по следния начин: „Чл. 1. С наредбата се определят:1. разположението и размерите на сервитутните ивици по Закона за електронните съобщителни мрежи и физическа инфраструктура (ЗЕСМФИ);2. специалният режим, условията, реда и техническите изисквания, за упражняване на сервитутните права по ЗЕСМФИ.“**Мотиви**: Предложеното изменение е във връзка с предметния обхват на наредбата, определен в чл. 32, т. 2 , чл. 34, ал. 5, чл. 35, ал. 1 и чл. 36 от ЗЕСМФИ. Предложението следва и структурата на Проекта, в който разпоредбите за разположението и размерите на сервитутните ивици (Глава втора) систематично предхождат тези относно специалния режим за упражняване на сервитутите (Глава трета). | По принцип се приема. | Разменена е поредността, но при запазване на редакцията. |
| 3. В чл. 2 от Проекта да бъдат направени следните изменения и допълнения:3.1. В чл. 2, ал. 1 препратката към чл. 50 от ЗЕСМФИ да бъде само към ал. 3 на посочената разпоредба.**Мотиви**: Предвиденото в чл. 2, ал. 1 от Проекта изключение за определяне с подробните устройствени планове на вида и местоположението на линейната физическа инфраструктура за разполагане на ЕСМ и на засегнатите площи на служещите поземлени имоти, включени в границите на сервитутните ивици, касае само случаите, предвидени в чл. 50, ал. 3 от ЗЕСМФИ. Член 50, ал. 4 от закона предвижда случаите, в които не се изисква одобряване на план-схема към подробен устройствен план. Такъв план, обаче следва да бъде налице. Член 50, ал. 5 не предвижда изключения, а само препраща към ал. 3 и 4. | Приема се. | Отразено е в проекта. |
| 3.2. Член 2, ал. 3 да придобие следната редакция: „Сервитутните права възникват за изграждане на нова и/или разширение на съществуваща физическа инфраструктура за разполагане на електронни съобщителни мрежи, включваща канални тръби, защитни тръби, колектори, шахти, кули, мачти, стълбове и други, освен случаите по чл. 54, ал. 1, т. 2 от Закона за горите.“**Мотиви**: Предложената нова редакция е с цел съответствие на Наредбата с чл. 31, ал. 1 от ЗЕСМФИ, предвиждащ че сервитути в полза на операторите на ЕСМ възникват както в случаите на изграждане на нова, така и при разширение на съществуваща физическа инфраструктура. Допълнението на препратката към чл. 54, ал. 1, т. 2 от Закона за горите е с цел яснота относно случаите, в които следва да бъде учредено право на строеж върху поземлени имоти в горски територии без промяна на предназначението на територията за изграждане на стълбове за телекомуникационно оборудване, радио- и телевизионно разпространение, съобщителни линии, безжичен интернет и други съоръжения на техническата инфраструктура.Предложението за замяна на думите „тръби“ и „канали“ съответно със „защитни тръби“ и „канални тръби“ е редакционно и цели уеднаквяване на терминологията по различните подзаконови актове по ЗЕСМФИ. | Приема се с редакция. | Отразено е в проекта със съответна редакция. |
| Член 4, ал. 1 да отпадне.**Мотиви**: В случаите на физическа инфраструктура за ЕСМ, изградена въз основа на предоставено право на преминаване и право на специално ползване по Закона за пътищата на елементи и/или съоръжения на физическа инфраструктура на други мрежови оператори, включително по отношение на сервитутните зони на тези елементи и/или съоръжения по чл. 17, ал. 1 от ЗЕСМФИ, е предвидено нарочно правило за предоставяне на достъп до и съвместно ползване на физическата инфраструктура - чл. 17, ал. 6 от закона. Наред с това с цел пълнота, в Наредбата следва да бъде включена и разпоредба относно осигуряването на съвместно ползване на сервитутната ивица в общия случай на възникване на сервитути по чл. 31, ал. 1 от ЗЕСМФИ.Предвид изложеното, предлагаме създаването на нова разпоредба, която да урежда посочените случаи. Считаме че систематичното място на новата разпоредба следва да бъде в Глава трета на Наредбата, тъй като същата de facto касае условията и реда за упражняване на сервитутни права. В тази връзка, предлагаме създаването на нов чл. 15 на Наредбата със съдържанието, посочено по-долу. | Не се приема. | Считаме, че систематичното място на разпоредбата е в Общи положения. |
| 5. Заглавието на Глава втора на наредбата да бъде изменено по следния начин: „РАЗПОЛОЖЕНИЕ И РАЗМЕРИ НА СЕРВИТУТНИТЕ ИВИЦИ. ТЕХНИЧЕСКИ ИЗИСКВАНИЯ“. Предвидените два раздела на посочената глава да бъдат обединени.**Мотиви**: Предложеното допълнение в заглавието на Глава втора е съобразено с чл. 34, ал. 5 и чл. 35, ал. 1 от ЗЕСМФИ, които предвиждат, че Наредбата следва да включва и техническите изисквания при упражняването на сервитута. Посочените изисквания са предвидени в приложението към чл. 7 от Проекта, чието систематическо място е в Глава втора.Предложението за обединяване на двата раздела на Глава втора е във връзка с чл. 28, ал. 1 от Указ № 883/24.04.1974 г. за прилагане на ЗНА и цели систематичност, тъй като в Проекта Раздел I „Разположение на сервитутните ивици“ се състои само от един член. | Приема се. | Отразено е в проекта. |
| 6. В чл. 5 да бъдат направени следните изменения и допълнения:6.1. Член 5, ал. 1, т. 1 да придобие следната редакция: „в границите на урбанизираните територии - съобразно условията и реда на Закона за устройство на територията (ЗУТ) и подзаконовите актове по прилагането му“.**Мотиви**: Предложението относно урбанизираните територии е във връзка с чл. 7, ал. 1 от ЗУТ, както и използваната терминология в чл. 5, ал. 1, т. 2 от проекта. Предложението за препращане и към подзаконовите актове по ЗУТ е с цел пълнота и последователност спрямо Наредба 5, чийто чл. 5, т. 1 препраща и към наредбата по чл. 70, ал. 4 от ЗУТ. | Не се приема. | В Чл. 7, ал. 1 от Закона за устройство на територията се уточнява, че урбанизираните територии включват населените места и селищните територии. |
| 6.2. В чл. 5, ал. 2 препратката към чл. 50 от ЗЕСМФИ да бъде само към ал. 3.**Мотиви**: Препращаме към мотивите ни по т. 3.1. | Приема се. | Отразено е в проекта. |
| 7. В чл. 6 да бъдат направени следните изменения и допълнения:7.1. В чл. 6, т. 2 след думата „надземно“ да се постави запетая и да се добави думата „включително“. Скобите на думата „въздушно“ да се заличат.**Мотиви**: Надземното изграждане на физическа инфраструктура не винаги е въздушно, а може и да е по повърхността на поземлен имот или друг обект. | Приема се. | Отразено е в проекта. |
| 7.2. В чл. 6, т. 3 след думата „ремонт“ да се добави изразът „и поддръжка“.**Мотиви**: Предложението е с цел пълнота, както и съответствие с чл. 11, т. 3 от Проекта, в който сред плановите дейности, свързани с физическата инфраструктура и ЕСМ, разположени върху, по или в нея, е предвидено и поддържането на същите. | Приема се. | Отразено е в проекта. |
| 7.3. В чл. 6, т. 4 изразът „засегнатия от сервитутната ивица поземлен“ да се замени с думата „служещия“.**Мотиви**: Предложението е редакционно. | Не се приема. | Считаме, че предлаганата редакция е достатъчно и дори по-ясна. |
| 8. В чл. 11, основен текст след думата „може“ да се добави изразът „наред с правата по чл. 34, ал. 1, т. 1 от ЗЕСМФИ“.**Мотиви**: Предложението е с цел яснота и изчерпателност. Освен предвидените в чл. 11 от Проекта дейности, титулярят на сервитута разполага и с правата по чл. 34, ал. 1, т. 1 от ЗЕСМФИ - негови представители да влизат и да преминават през служещите имоти и да извършват в тях дейности, свързани с поддръжката и експлоатацията на физическа инфраструктура, за разполагане на ЕСМ, съответно, свързани с разполагане, поддържане, подобряване и експлоатация на мрежата, вкл. право на преминаване на техника през служещите поземлени имоти във връзка с изграждането и обслужването на мрежата в съществуващата физическа инфраструктура. | Приема се. | Отразено е в проекта. |
| 9. В чл. 12, ал. 1, т. 1 изразът „операторът на електронната съобщителна мрежа“ да се замени с „титулярят на сервитута“.**Мотиви**: Предложението е редакционно. | Приема се. | Отразено е в проекта. |
| 10. Да бъде създаден нов чл. 15 със следното съдържание: „Чл. 15.(1) Титулярят на сервитута е длъжен да осигурява съвместно ползване на сервитутната ивица при условията на чл. 34, ал. 3 и 4 от ЗЕСМФИ.(2) Операторите на електронни съобщителни мрежи, в полза на които са учредени права по чл. 17, ал. 1, имат право да предоставят на други мрежови оператори достъп до и съвместно ползване на физическата инфраструктура, изградена въз основа на тези права, при условията по чл. 15 и 16 от ЗЕСМФИ.“**Мотиви:** Предложението е с цел пълнота посредством предвиждане, в съответствие със ЗЕСМФИ, на правила както за осигуряване на съвместно ползване на сервитутната ивица в общия случай по чл. 31, ал. 1 от ЗЕСМФИ (ал. 1 на предложената разпоредба), така и за предоставяне на достъп до и съвместно ползване на физическа инфраструктура, изградена въз основа на учредени права по чл. 17, ал. 1 от закона (ал. 2 на предложената разпоредба). | Приема се. | Отразено е в проекта. |
| 11. В § 3 след втората дума „съоръжения“ да се добави изразът „и свързаната с тях инфраструктура“**Мотиви**: В § 2 от Проекта е предвидена отмяна на Наредба № 5 от 23 юли 2009 г. за реда и начина за определяне на размера, разположението и специалния режим за упражняване на сервитутите на електронните съобщителни мрежи, съоръжения и свързаната с тях инфраструктура (Обн. ДВ, бр. 63 от 2009 г.). Предметът на отменяната наредба включва редът и начинът за определяне на размерите, разположението и специалния режим за упражняване на сервитутите за различните видове електронни съобщителни мрежи, съоръжения и свързаната с тях инфраструктура (чл. 1 от Наредба 5). | Приема се. | Отразено е в проекта. |
| 12. В Приложението към чл. 7 да бъдат направени следните изменения и допълнения:12.1. Навсякъде думата „проводници“ да се замени с думата „кабели“.**Мотиви**: Предложението е с цел яснота. При разполагането на високоскоростни ЕСМ се предполага използването на оптични кабели, които не представляват проводници. | Приема се. | Отразено е в проекта. |
|  | 12.2. Точка 4, първа колона да придобие следната редакция: „4. Физическа инфраструктура за разполагане на подземни кабелни електронни съобщителни мрежи извън границите на урбанизираните територии (защитни тръби, сноп защитни тръби, канална мрежа без шахти и кабели, с подходяща обвивка, предназначени за полагане директно в земята).“12.3. Точка 5, първа колона да придобие следната редакция: „5. Физическа инфраструктура за разполагане на подземни кабелни електронни съобщителни мрежи в границите на урбанизираните територии (защитни тръби, сноп защитни тръби и канална мрежа с шахти).“**Мотиви**: Точки 4 и 5, първи колони съдържат аналогични текстове, за които обаче са предвидени различни максимални размери на сервитутните ивици (вторите колони). Следва да бъде ясно очертана разликата между отделните елементи на физическата инфраструктура за разполагане на ЕСМ. Прието e извън урбанизираните територии физическата инфраструктура за изграждане на оптична мрежа да се състои от защитни тръби с кабелни шахти, при които сервитутът е по 50 см от двете страни на кабела. По тази причина считаме че изпуснатото разграничение на двата случая е „извън границите на урбанизираните територии“ и „в границите на урбанизираните територии“. Другите допълнения са терминологични и целят яснота. | Не се приема. | Различните размери на сервитутните ивици в т. 4 и т. 5 е направено с цел да се разграничат случаите, когато операторът на електронна съобщителна мрежа изгражда тръба или сноп тръби и канални системи без шахти или със шахти, като размерите на сервитутите са съобразени и с размерите на шахтите. |
|  |  |  |  |  |
| **2.** | **Национално сдружение на кабелните оператори „Клуб 2000“** | Горепосочената Наредба се приема в съответствие с чл. 32, т. 2 от Закона за електронните съобщителни мрежи и физическата инфраструктура (ЗЕСМФИ).Като подзаконов нормативен акт към цитирания закон Наредбата следва да допълва, разяснява и дава правилата и нормите за извършване на основните дейности, свързани с изграждането на електронно съобщителните мрежи (ЕСМ) и физическата инфраструктура за тях. Така предложения проект на наредбата до голяма степен осъществява тази функция.Още в заглавието обаче се появява противоречие между определението за сервитут в този закон (чл. 32, т. 1) и обхвата на понятието „мрежов оператор”, който също изгражда ФИ. С други думи, ако тази наредба обхваща само операторите на ЕСМ, които са и „мрежови оператори”, съгласно определението в Допълнителните разпоредби (ДР), § 1, т. 4, б. (б), то тя също дава права за сервитут на оператори на ЕСМ, които не изграждат ФИ. Едновременно с това не се обхващат „мрежовите оператори”, които не са оператори на ЕСМ. По-долу даваме конкретни предложения за усъвършенстване на проекта за нова Наредба по чл. 32, т. 2 от ЗЕСМФИ.  | Не се приема. | Наредбата няма за цел да уреди всички сервитути на всички видове инфраструктура и мрежи. Например, за газопреносната мрежа е налице специална нормативна уредба. |
| 1. Предлагаме заглавието на Наредбата да бъде допълнено с текста **„и мрежовите оператори, изграждащи физическа инфраструктура”** след първата дума „мрежи”. Заглавието ще добие вида:„Наредба за сервитутите върху поземлените имоти, които възникват в полза на операторите на електронни съобщителни мрежи и мрежовите оператори, изграждащи физическа инфраструктура по Закона за електронните съобщителни мрежи и физическа инфраструктура”**Мотиви:** В заглавието се появява противоречие между определението за сервитут в този закон (чл. 32, т. 1) и обхвата на понятието „мрежов оператор”, който също изгражда ФИ. С други думи, ако тази наредба обхваща само операторите на ЕСМ, които са и „мрежови оператори”, съгласно определението в ДР към ЗЕСМФИ, § 1, т. 4, б. (б), то тя също дава сервитутни права на оператори на ЕСМ, които не изграждат ФИ. Едновременно с това не се обхващат „мрежовите оператори” със собствена ФИ, които не са оператори на ЕСМ. | Не се приема. | Наредбата има за цел да уреди сервитутите, свързани с разполагането на електронните съобщителни мрежи. Изграждането на мрежите на други мрежови оператори, които са с друго основно предназначение (например енергийни обекти) се урежда в специалните закони и наредби. |
| 2. Предлагаме в чл. 1, т. 1 да бъде включен изразът **„или самостоятелно разположени кабели”,** преди думата „приложимите”. Точка 1 ще добие вида: „1. специалният режим за упражняване на сервитутите по Закона за електронните съобщителни мрежи и физическа инфраструктура (ЗЕСМФИ) за изграждане на нова и/или разширение на съществуваща физическа инфраструктура за разполагане на електронни съобщителни мрежи или самостоятелно разположени кабели, приложимите технически изисквания и ограничения в ползването на служещите поземлени имоти, и”**Мотиви:** Кабелите, които не се полагат, разполагат или окачват в съществуваща ФИ, но се изграждат по реда на ЗУТ като самостоятелно положени в земята кабели също трябва да бъдат защитени, като бъдат включени в обектите, за които се учредява сервитут.  | Не се приема. | Самостоятелно разположените кабели са част от електронната съобщителна мрежа. За тях е приложим случая, посочен в т. 4 от приложението – сервитутната ивица е по оста на трасето с широчина, равна на хоризонталното разстояние между крайните кабели или защитни тръби плюс 1 m, по 0,5 m от двете страни. |
| 3.Предлагаме в чл. 12, ал.1, т.6 да бъде допълнена с израза **„освен в случаите, предвидени в законовите разпоредби”** Точка 6 ще добие вида:„6. каквото и да е обработване (разораване) на почвата в сервитутната ивица на подземните линейни съоръжения, освен в случаите, предвидени в законовите разпоредби”.**Мотиви:** В закона и наредбите се предвижда прокарване на кабелни трасета през земеделски земи, ливади, градинки и други площи, които могат да се използват за засаждане на нетрайни насаждения. Когато съобщителният кабел минава през земеделска земя, земното покритие е не по-малко от 1,2 m. (Наредба 17 отм.) | Приема се с редакция. | Отразено е със съответната редакция в проекта. |
| **3.** | **„Българска телекомуникационна компания“ ЕАД** | Във връзка с провежданото обществено обсъждане на проект на Наредба за сервитутите върху поземлени имоти, които възникват в полза на операторите на електронни съобщителни мрежи по Закона за електронните съобщителни мрежи и физическа инфраструктура (Проекта), бихме искали да изложим становището на „Българска телекомуникационна компания" ЕАД, както следва:1. **Общи бележки**

Предложеният проект е изготвен във връзка с разпоредбата на чл. 36 във вр. с чл. 32, т.2 от Закона за електронните съобщителни мрежи и физическата инфраструктура (ЗЕСМФИ), обнародван в Държавен вестник, бр. 21 от 09.03.2018г. С Наредбата следва да се създадат ред и условия, да се определи размера, разположението и специалния режим за упражняване на сервитутите, които сервитути са индивидуални за различните видове физическа инфраструктура. Определено, проектът на Наредбата цели да прецизира и промени част от текстовете, заложени и в сега действащата Наредба №5 от 23.07.2009г. за реда и начина на определяне на размера, разположението и специалния режим за упражняване на електронните съобщителни мрежи свързаната с тях инфраструктура. Очевидно налагайки новия ред, законотворецът желае да приведе и облече в законова рамка заложените нови положения, отговаряйки обективно на вече създалата се и установена практика при възникването и упражняването правото на преминаване и прокарване (сервитут) от операторите на електронните съобщителни мрежи.В допълнение Проектът на Наредбата определя достъпа до и ползването на физическата инфраструктура при изграждане и експлоатация на кабелни електронни съобщителни мрежи и съоръжения. | Приема се. | Отразено е в проекта. |
| 1. Предлагаме в чл. 6 да се създаде нова точка 5 със следното съдържание:*„т.5. вида на засегнатия терен и широчината на изкопа"***Мотиви:** Предложения с наредбата текст следва да бъде прецизиран. Това наше предложения е във връзка със заложените правила в Приложение към чл. 7 от проекто-наредбата за отстоянията от физическата инфраструктура в различните по вид терени, както в, така и извън урбанизирани територии. | Приема се. | Отразено е в проекта. |
| 2. Предлагаме да се създаде нова алинея към чл. 7 със следното съдържание:*„чл. 7 (2) С проектите за изграждането на физическа инфраструктура и разполагането на електронна съобщителна мрежа възложителят може да определи и по-малки размери на сервитутната ивица."***Мотиви:** В голяма част от случаите се налага размерът на сервитута да бъде намален, поради вида на терена, както и твърде голямото обременяване на имота с вещни права. Процедурно, на базата на решение на контролните административни органи може да бъде отразена тази промяна и преработен проекта, включително и подписана декларация за съгласие. Ето защо считаме, че създадената нова възможност за възложители на ново строителство (било то оператори на електронни съобщителни мрежи, било други инвеститори) е едно облекчение на процедурата, само по себе си представлява намаляване на административните тежести, напълно съобразено с наложената практика. | Приема се с редакция. | Отразено в текста. |
| 3.По Приложението към чл. 7:В точка 4 и точка 5 от приложението към чл. 7 са дадени максималните отстояния при възникване на сервитутни права за операторите на електронните съобщителни мрежи. В тази връзка считаме, че следва да се прецизира понятието и да се конкретизира в по-големи детайли разликата между понятието, залегнало в т. 4: „Физическа инфраструктура за разполагане на подземни кабелни електронни съобщителни мрежи (тръби, сноп тръби, канални системи без шахти)" и понятието в т. 5: „Физическа инфраструктура за разполагане на подземни кабелни електронни съобщителни мрежи (тръби, сноп тръби и канални системи с шахти)". Прави впечатление, че основното разграничение между тези две понятия е наличието на шахти или не при изграждането на канални системи. Нужно е да се вземе под внимание, че всяка една физическа инфраструктура или електронна съобщителна мрежа се обслужва именно посредством шахти. Следователно възниква въпросът каква инфраструктура (какъв тип/вид) е взета предвид под понятието „тръби, сноп тръби, канални системи без шахти". С оглед на последното, считаме, че текстът е необходимо да претърпи корекции, за да не се породят порочни практики и различно прилагане на разпоредбите на Наредбата.В заключение, предвид гореизложените коментари и мотиви отново излагаме мнението си, че предложеният проект създава доста добри обстоятелства за уреждане на отношенията и режима по повод учредяване правото на преминаване и прокарване на електронна съобщителна мрежа и прилежащата й физическа инфраструктура. Целта е да се изменят по такъв начин текстовете, заложени в сега действащата Наредба №5 от 23.07.2009 г. за реда и начина на определяне на размера, разположението и специалния режим за упражняване на електронните съобщителни мрежи свързаната с тях инфраструктура, за да може да се отговори на някои практически въпроси. | Не се приема. | Различните размери на сервитутните ивици в т. 4 и т. 5 е направено с цел да се разграничат случаите, когато операторът на електронна съобщителна мрежа изгражда тръба или сноп тръби и канални системи без шахти или със шахти, като размерите на сервитутите са съобразени и с размерите на шахтите. |
| **4.** | **„Теленор България“ ЕАД** | „Теленор България“ ЕАД (Теленор) приветства факта, че Проекта на Наредба за сервитутите върху поземлените имоти, които възникват в полза на операторите на електронни съобщителни мрежи по Закона за електронните съобщителни мрежи и физическа .инфраструктура създава и определя: - „ограниченията в ползването на служещите поземлени имоти;- техническите изисквания при упражняването на сервитута и сервитутната ивица по чл. 34, ал. 1, т. 2, буква „а“;- размерите, разположението и специалният режим за упражняване на сервитутите за различните видове линейна физическа инфраструктура за разполагане на електронни съобщителни мрежи.В проекта са определени видовете дейности, които титулярят на сервитутните права може да извършва в сервитутната ивица:- строителни и монтажни работи за изграждане на нова и/или разширение на съществуваща линейна физическа инфраструктура за разполагане на електронни съобщителни мрежи, както и при нейното основно обновяване и основен ремонт;- ремонтни работи, свързани с предотвратяване или отстраняване на аварии за възстановяване на експлоатационната годност на линейната физическа инфраструктура и на електронните съобщителни мрежи, разположени върху, по или в нея; - планови дейности, свързани с експлоатацията, ремонта и поддържането на линейната физическа инфраструктура и на електронните съобщителни мрежи, разположени върху, по или в нея.Размерите на сервитутните ивици на физическата инфраструктура за разполагане на електронни съобщителни мрежи, се определят в зависимост от:- вида на физическата инфраструктура;- начина на изграждане на физическата инфраструктура - подземно, подводно, надземно (въздушно);- специфичните изисквания за осигуряване на условия за безопасна експлоатация и ремонт на физическата инфраструктура и/или разполагане на електронната съобщителна мрежа, разположена върху, по или в нея;- предназначението на засегнатия от сервитутната ивица поземлен имот.В приложение са посочени и максималните размери на сервитутните ивици за отделните елементи на физическа инфраструктура за разполагане на електронни съобщителни мрежи.Всичко това, безспорно ще спомогне за по-ефективното прилагане на Закона за електронните съобщителни мрежи и физическа инфраструктура, а оттам, и за развитието на мрежата и осигуряване на повече услуги за потребителите.С оглед постигане на още по-голяма прецизност на правните норми и предвид важността на обществените отношения, които се уреждат с Проекта, представяме и моля да разгледате становището на Теленор, съгласно приложението. | Приема се. | Отразено е в проекта. |
| По отношение на Заключителните разпоредби, и по-конкретно Приложението по чл. 7 от Наредбата, предлагаме да бъде възстановена точка 1, а именно:1.Предавателни и/или приемни радиостанции (базови, радиорелейни, спътникови и други видове радиостанции) - Не се предвижда сервитутна ивица .**Мотиви**: Посоченото изброяване в т.1 не оставя място за съмнение, относно липсата на необходимост от сервитутна ивица за изброените видове радиостанции. С предходния текст разпоредбата е много по-ясна и недвусмислено изключва от прилежното поле приемо-предавателните станции, за които чл. 30 от Закона за електронните съобщителни мрежи и физическата инфраструктура предвижда друг режим на изграждане, а именно "писмен договор за наем или на друг вид договор, предоставящ временно право на ползване на оператора за определен срок". Възникването на сервитут за приемо-предавателните станции би довело до необходимост от сключване на втори договор, освен договора за наем, и респективно допълнително заплащане. Считаме, че неяснотата възниква поради факта, че физическата инфраструктура на всяка приемо-предавателна станция представлява кула, мачта или стълб, които са включени в примерното изброяването в чл. 2, ал. 3 от Проекто-наредбата, за които възникват сервитутни права. | Приема се. | Отразено е в проекта. |
| 2. Предлагаме също, да бъде извършено и терминологично прецизиране на вида на физическата инфраструктура, за която възникват сервитутни права, тъй като в част от разпоредбите на Проекто-наредбата се говори за линейна физическа инфраструктура, а в останала част - за физическа инфраструктура, който термин включва и тази на приемо-предавателните станции. | Приема се. | Отразено е в проекта. |